recursal/SuperWikiNEXT-32B huggingface dataset:
**สโมสรฟุตบอลคายา–อีโลอีโล** (จดทะเบียนบริษัทในชื่อ **บริษัท สโมสรฟุตบอลอูนา คายา จำกัด**) เป็นสโมสรฟุตบอลอาชีพฟิลิปปินส์ตั้งอยู่ที่อีโลอีโลซิตี ปัจจุบันลงเล่นในฟิลิปปินส์ฟุตบอลลีกซึ่งเป็นลีกสูงสุดของฟุตบอลฟิลิปปินส์ สโมสรชนะเลิศยูเอฟแอลคัพและโกปาเปาลิโนอัลกันตาราอย่างละหนึ่งสมัย นอกจากนี้ คายายังได้เข้าร่วมแข่งขันเอเอฟซีคัพ

สโมสรก่อตั้งในชื่อ "สโมสรฟุตบอลคายา" เมื่อ ค.ศ. 1996 โดยมีที่ตั้งอยู่ที่มากาตี ชื่อของสโมสรมาจากคำในฟิลิปีโนว่า *káya* ("เราทำได้") ส่วนในตากาล็อกเก่าคำนี้ได้รับการนิยามว่า *susi ng kapatiran* ("กุญแจสู่ความเป็นเมืองพี่น้อง") ที่มาของชื่อของทั้งสองแบบหล่อหลอมให้ทีมมีวิสัยทัศน์และจิตวิญญาณที่ดี สโมสรเป็นสมาชิกผู้ร่วมก่อตั้งของยูไนเต็ดฟุตบอลลีก (ยูเอฟแอล) ซึ่งเป็นลีกสูงสุดโดยพฤตินัยของประเทศ พวกเขาแข่งขันในลีกนี้ตั้งแต่ ค.ศ. 2010 ถึง 2016 ต่อมาใน ค.ศ. 2017 สโมสรเปลี่ยนชื่อเป็นสโมสรฟุตบอลคายา–มากาตี และย้ายไปเข้าร่วมฟิลิปปินส์ฟุตบอลลีกซึ่งเป็นลีกสูงสุดอย่างเป็นทางการของประเทศ และใน ค.ศ. 2018 สโมสรย้ายไปตั้งที่อีโลอีโลซิตีและเปลี่ยนชื่อสโมสรอีกครั้ง

เกียรติประวัติ
--------------

### ในประเทศ

#### ลีก

* **ยูไนเต็ดฟุตบอลลีกดิวิชัน 1**
	+ *รองชนะเลิศ (2):* 2010, 2012

#### ถ้วย

* **ยูเอฟแอลคัพ**
	+ *ชนะเลิศ:* 2015
* **ยูเอฟแอลเอฟเอคัพ**
	+ *รองชนะเลิศ:* 2014
* **โกปาเปาลิโนอัลกันตารา**
	+ *ชนะเลิศ:* 2018

อ้างอิง
-------

1. ↑  "Iloilo inks MOA with Kaya-FC". Local Government of the Province of Iloilo. คลังข้อมูลเก่าเก็บจากแหล่งเดิมเมื่อ 2021-06-30. สืบค้นเมื่อ 14 February 2018.
2. ↑  "Club". *kayafc.com*. Kaya Futbol Club. สืบค้นเมื่อ 10 September 2012.

แหล่งข้อมูลอื่น
---------------

* เว็บไซต์ทางการ
**ชาติชายน้อย ชาวไร่อ้อย** (เกิด 2508) เป็นอดีตยอดมวยไทยและนักมวยอาชีพ เจ้าของฉายา "มนุษย์หิน" ซึ่งชกในช่วงทศวรรษ 1990

ประวัติและอาชีพ
---------------

### ชีวิตวัยเด็ก

ชาติชายน้อย มีชื่อจริงว่า ชูชาติ หลวงพล เกิดเมื่อปี 2508 ที่จังหวัดนครราชสีมา เขาเป็นส่วนหนึ่งของครอบครัวนักมวย พ่อของเขาเป็นเจ้าของค่ายมวยไทยเล็ก ๆ ในท้องถิ่น และตะคร้อเล็ก เดชรัตน์ น้องชายของเขาก็เป็นนักมวยไทยด้วยเช่นกัน

ต่อมาเขาย้ายไปซ้อมที่ค่ายเดชรัตน์ของสุรัตน์ เสียงหล่อ อดีตผู้ฝึกสอนของพเยาว์ พูลธรัตน์ เจ้าของเหรียญทองแดงในโอลิมปิกฤดูร้อน 1976 และแชมป์รุ่นซูเปอร์ฟลายเวทของสภามวยโลก

### อาชีพ

ชาติชายน้อยชกกับนักมวยชื่อดังร่วมสมัยมากมาย เช่น ขุนเข่าไร้น้ำใจ หลังสวน พันธุ์ยุทธภูมิ, หมัดพญายม หลักหิน วสันตสิทธิ์, แซมซั่นอีสาน แสนเมืองน้อย ลูกเจ้าพ่อมเหศักดิ์, 2 พี่น้อง พิมพ์อรัญ และพิมพ์อรัญเล็ก ศิษย์อรัญ, พยัคฆ์หน้าขรึม วีระพล สหพรหม, ชายน้อย เมืองสุรินทร์, โตโต้ ป.พงษ์สว่าง, เด็ดดวง ป.พงษ์สว่าง พรานศอก 100 เข็ม ยอดขุนพล ศิษย์ไตรภูมิ และพนมรุ้ง ศิษย์สวป. เป็นต้น ในช่วงจุดสูงสุดในอาชีพของเขา ชาติชายน้อยได้รับค่าตัวสูงถึง 150,000 บาท

3 เทคนิคที่เขาชื่นชอบ ได้แก่ การเตะอย่างรุนแรงที่ข้อเท้าของคู่ต่อสู้ การต่อยหมัดตรง และการฟันศอกในระยะประชิด

เขาได้มีโอกาสลองชกมวยอาชีพ ในปี 2538 โดยเผชิญหน้ากับหนึ่งอุบล ศิษย์เลิศชัย ซึ่งเป็นนักมวยไทยด้วยกันแต่แพ้น็อก

มีนักมวยไทย 3 คนที่เขาชื่นชม ได้แก่ หนองคาย ส.ประภัสสร, ใกล้รุ่ง ลูกเจ้าแม่ไทรทอง, แสนชัย ส.คิงสตาร์

### แขวนนวม

หลังจากแขวนนวมแล้วเขาก็ไปเป็นเทรนเนอร์ให้กับค่ายเดชรัตน์ซึ่งเป็นค่ายเก่าของเขา และยังเป็นเจ้าของค่ายมวยไทยที่อำเภอพระพุทธบาทอีกด้วย

ลูกชายทั้ง 3 คนของเขายังเป็นนักมวยอีกด้วย ลูกชายคนโตและคนที่ 2 คือ เพชรชาติชาย ชาวไร่อ้อย และ ยอดชาติชาย ต่างก็เคยเป็นนักมวยไทยมาก่อน ขณะที่ลูกชายคนที่ 3 ชายน้อย วรวุฒิ เคยเป็นนักมวยไทยก่อนผันตัวมาเป็นนักมวยอาชีพและกลายเป็นนักมวยไร้พ่ายซึ่งปัจจุบันเป็นแชมป์รุ่นซูเปอร์แบนตัมเวทของ WBC-ASIA

อ้างอิง
-------

1. 1 2 3  หนุ่ยไดโน Channel (January 2023). "#เขาวันนี้ "มนุษย์หิน" ชาติชายน้อย ชาวไร่อ้อย ดาวบู๊ในตำนาน" [#He today "rock man" Chartchainoi Chaorai-Oi legendary combat star]. *YouTube* (ภาษาthai). สืบค้นเมื่อ 2023-06-18.`{{cite web}}`: CS1 maint: unrecognized language (ลิงก์)
2. ↑  Boxing Works (2020). "Chatchainoi Chaoraioi vs Chainoi Muangsurin". *YouTube* (ภาษาthai). สืบค้นเมื่อ 2023-06-18.`{{cite web}}`: CS1 maint: unrecognized language (ลิงก์)
3. ↑  "#ด่วน..เพชรชาติชาย ประกาศแขวนนวม ไม่ฝืนสังขาร!! (มีคลิป)" [#Breaking news...Phet Chartchai announced his retirement, not resisting his body]. *Komthai* (ภาษาthai). 2022-02-06. สืบค้นเมื่อ 2023-06-18.`{{cite web}}`: CS1 maint: unrecognized language (ลิงก์)
**โรงไฟฟ้านิวเคลียร์เชียร์โนบีล** (ยูเครน: Державне спецiалiзоване пiдприємство "Чорнобильська АЕС", รัสเซีย: Чернобыльская АЭС) เป็นสถานีไฟฟ้านิวเคลียร์ปลดประจำการแล้วใกล้กับนครปรือปิยัจ (Pripyat) ประเทศยูเครน ห่างจากนครเชียร์โนบีลไปทางตะวันตกเฉียงเหนือ 18 กิโลเมตร ห่างจากชายแดนยูเครน-เบลารุส 16 กิโลเมตร และห่างจากกรุงเคียฟไปทางเหนือราว 110 กิโลเมตร เครื่องปฏิกรณ์ที่ 4 เป็นจุดเกิดภัยพิบัติเชียร์โนบีลเมื่อ พ.ศ. 2529 

**สถานีไฟฟ้าวี.ไอ. เลนิน** (รัสเซีย: Чернобыльская АЭС им. В.И.Ленина) ตามที่รู้จักกันในสมัยโซเวียต ประกอบด้วยเครื่องปฏิกรณ์ประเภทอาร์บีเอ็มเค-1000 สี่เครื่อง แต่ละเครื่องผลิตกระแสไฟฟ้าได้ 1,000 เมกะวัตต์ (พลังงานความร้อน 3.2 จิกะวัตต์) และเครื่องปฏิกรณ์ทั้งสี่เครื่องรวมกันผลิตกระแสไฟฟ้า 10% ของยูเครนในช่วงที่เกิดอุบัติเหตุขึ้น ก่อสร้างขึ้นครั้งแรกใน พ.ศ. 2513 เป็นสถานีไฟฟ้านิวเคลียร์ประเภทอาร์เอ็มบีเคแห่งที่สามในสหภาพโซเวียต (หลังเลนินกราดและเคิสก์) และเป็นโรงไฟฟ้านิวเคลียร์แห่งแรกบนแผ่นดินยูเครน

โรงไฟฟ้าเชียร์โนบิล มองจากอาคารหลังหนึ่งในเมืองปรือปิยัจ
วันที่ 26 เมษายน พ.ศ. 2529 เกิดภัยพิบัติขึ้นที่เครื่องปฏิกรณ์ที่ 4 ซึ่งถูกขนานนามอย่างกว้างขวางว่าเป็นอุบัติเหตุครั้งเลวร้ายที่สุดในประวัติศาสตร์พลังงานนิวเคลียร์ ผลคือเครื่องปฏิกรณ์ที่ 4 ถูกทำลายลงสิ้นเชิง และนับแต่นั้นได้ถูกปิดผนึกในโลงหินและคอนกรีตเพื่อป้องกันการรั่วไหลของกัมมันตรังสีเพิ่มเติม พื้นที่ขนาดใหญ่ในยุโรปได้รับผลกระทบจากอุบัติเหตุ เมฆรังสีแผ่ไปไกลถึงนอร์เวย์ในสแกนดิเนเวีย

อ้างอิง
-------

1. ↑  ประวัติศาสตร์ยุโรป หน้า 145 *สำนักงานราชบัณฑิตยสภา*
2. ↑  library.thinkquest.org เก็บถาวร 2009-05-04 ที่ เวย์แบ็กแมชชีน – All four of the reactors at the Chernobyl nuclear power station were of the RBMK-type

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **โรงไฟฟ้านิวเคลียร์เชียร์โนบีล**

* Chernobyl Nuclear Power Plant เก็บถาวร 2012-04-19 ที่ เวย์แบ็กแมชชีน – official website (อังกฤษ)
* Chernobyl Nuclear Power Plant – official website (ยูเครน)
**วัดท่าหอย** โบราณสถานประเภทวัดร้างตั้งอยู่ริมคลองปทาคูจาม ตำบลสำเภาล่ม อำเภอพระนครศรีอยุธยา จังหวัดพระนครศรีอยุธยา ฝั่งตรงข้ามกับวัดเตว็ด

วัดท่าหอยสร้างขึ้นในสมัยกรุงศรีอยุธยาแต่จะเป็นเมื่อใดไม่ปรากฏหลักฐาน เดิมเรียกว่า **วัดท่าข่อย** เป็นวัดประจำตระกูลของสมเด็จพระอริยวงษญาณ (สุก ญาณสังวร) สมเด็จพระสังฆราชพระองค์ที่ 4 แห่ง กรุงรัตนโกสินทร์ คุณทวดของพระองค์ท่าน สร้างไว้ในสมัยสมเด็จพระนารายณ์มหาราช เป็นวัดที่มีแต่เขตสังฆาวาส ไม่มีเขตพุทธาวาส เป็นวัดบริวารของวัดพุทไธศวรรย์ ในหนังสือพระราชพงศาวดารว่า เมื่อครั้งกรุงธนบุรี สมเด็จพระอริยวงษญาณ (สุก ญาณสังวร) เป็นพระอธิการอยู่วัดท่าหอย ก่อนที่พระบาทสมเด็จพระพุทธยอดฟ้าจุฬาโลกมหาราช จะนิมนต์ให้มาจำพรรษาที่วัดราชสิทธารามราชวรวิหาร กล่าวว่าพวกแขกจาม เป็นเชลยศึกครั้งกรุงธนบุรี สำเนียงพวกแขกจาม ที่เรียกขาน "วัดท่าข่อย" จึงเพี้ยน เป็น "วัดท่าหอย" แต่นั้นมา วัดมีพระเจดีย์ที่เก็บอัฎฐิธาตุ ของบรรพบุรุษตระกูล ของพระองค์ท่าน 

ปัจจุบันวัดท่าหอยแห่งนี้ทาง กรมศิลปากร ได้ขึ้นทะเบียนเป็นโบราณสถานและได้ขุดแต่งบูรณะปฏิสังขรณ์จนอยู่ในสภาพปัจจุบัน

สิ่งก่อสร้างภายในวัด
--------------------

* พระอุโบสถ ซึ่งเหลือเพียงซากและมีพระพุทธรูปปางสมาธิสีขาวประดิษฐานอยู่

อ้างอิง
-------

1. ↑  "รูปปั้นสมเด็จพระอริยวงษาญาณ สมเด็จพระสังฆราช (สุก ญาณสังวร)". ศูนย์ข้อมูลกลางทางวัฒนธรรม.
2. ↑  "โบราณสถานวัดเตว็ด วัดท่าหอย และวัดถนนจีน". โพสต์ทูเดย์.
**พระยาพิพิธเสนามาตยาธิบดีศรีสงคราม (นิโวะ อับดุลละบุตร)** (มลายู: Nik Wok Abdullaputra) เป็นเจ้าเมืองยะหริ่งคนที่ 7 และเป็นเจ้าเมืองยะหริ่งคนสุดท้ายก่อนมีการปฏิรูปการปกครองเป็นมณฑลเทศาภิบาล

ประวัติ
-------

พระโยธานุประดิษฐ์ (นิโวะ) เป็นบุตรของพระยาพิบูลเสนานุกิจพิชิตเชษฐภักดี (นิเมาะ) กับนางนิมายอ ครั้นพระยายะหริ่ง (นิเมาะ) ถึงแก่พิราลัยเมื่อวันที่ 29 มิถุนายน พ.ศ. 2451 พระบาทสมเด็จพระจุลจอมเกล้าเจ้าอยู่หัวจึงโปรดเกล้าแต่งตั้งพระโยธานุประดิษฐ์ (นิโวะ) เป็นพระยายะหริ่ง ได้รับบรรดาศักดิ์เป็นพระยาพิพิธเสนามาตยาธิบดีศรีสงคราม (นิโวะ) ได้สร้างวังยะหริ่งขึ้นใหม่ว่าราชการเมือง อยู่ตรงกันข้ามกับวังของพระยาพิบูลเสนานุกิจพิชิตเชษฐภักดี (นิเมาะ) ต่อมาพระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าพระราชทานนามสกุล "อับดุลละบุตร"

ภายหลังจากการปฏิรูปการปกครองเป็นมณฑลเทศาภิบาล เมืองยะหริ่งมีฐานะเป็นอำเภอขึ้นกับจังหวัดปัตตานี พระยาพิพิธเสนามาตยาธิบดีศรีสงคราม (นิโวะ) ได้รับแต่งตั้งเป็นผู้ว่าราชการจังหวัดสายบุรี จนกระทั่งปี พ.ศ. 2474 จังหวัดสายบุรีได้ถูกยุบลงเป็นอำเภอสายบุรีขึ้นกับจังหวัดปัตตานี นิโวะจึงได้พ้นจากตำแหน่งผู้ว่าราชการจังหวัดสายบุรี และได้กลับมาอยู่ที่วังยะหริ่ง และถึงแก่อนิจกรรมในวันที่ 5 ธันวาคม พ.ศ. 2484

บุตร-ธิดา
---------

พระยาพิพิธเสนามาตยาธิบดีศรีสงคราม (นิโวะ) มีบุตรธิดา 6 คน ได้แก่

* พระพิพิธภักดี (ตนกูมุกดา อับดุลบุตร) พระอัยกาของพระราชินีเติงกูอานิสแห่งรัฐกลันตัน

* ตนกูไซนับ อัลยุฟรี
* ตนกูบือเซาะ อัลยุฟรี
* ตนกูบราเฮม (บันเทิง อับดุลบุตร)
* ตนกูมะหะหมัด (พยงค์ อับดุลบุตร)
* ตนกูเยาะ (ขนิษฐา อัลอิดรุส)

อ้างอิง
-------

1. ↑  การปกครองบริเวณ7หัวเมือง (PDF).P136.-138.
2. ↑  ภูมิหลังวังยะหริ่ง (PDF).P61.
ระวังสับสนกับ พระยาอภัยภูเบศร (แบน)
"เจ้าพระยาอภัยภูเบศร" เปลี่ยนทางมาที่นี่ สำหรับความหมายอื่น ดูที่ เจ้าพระยาอภัยภูเบศร (แก้ความกำกวม)

**เจ้าพระยาอภัยภูเบศร (แบน)** หรือ **พระยายมราช (แบน)** เจ้าเมืองพระตะบองคนที่ 1 เป็นแม่ทัพคนหนึ่งในสมเด็จพระเจ้ากรุงธนบุรีและพระบาทสมเด็จพระพุทธยอดฟ้าจุฬาโลกมหาราช เมื่อรัชกาลสมเด็จพระเจ้ากรุงธนบุรีได้มีพระบรมราชโองการสั่งยกทัพไปช่วยเขมรเพื่อป้องกันการรุกรานจากญวน โดย พระบาทสมเด็จพระพุทธยอดฟ้าจุฬาโลกเมื่อครั้งยังดำรงพระอิสริยศเป็น เจ้าพระยามหากษัตริย์ศึกเป็นแม่ทัพใหญ่ ซึ่งได้ขอตัวพระยายมราช (แบน) ไปด้วย ด้วยเป็นนายทหารฝีมือดี 

เมื่อเสด็จนำกองทัพไปถึงเมืองกัมพูชาแล้ว พระยาสรรค์ก่อกบฏขึ้นในกรุงธนบุรี เจ้าพระยามหากษัตริย์ศึกต้องรีบนำทัพกลับเพื่อจัดการกบฏ แต่ทางกัมพูชานี้ได้ทิ้งไว้ให้พระยายมราช (แบน) เป็นผู้ดูแล ไม่นานนัก เมื่อเสด็จมาถึงและได้ปราบดาภิเษกเถลิงถวัลยราชสมบัติเป็นพระบาทสมเด็จพระพุทธยอดฟ้าจุฬาโลก ส่วนพระยายมราช (แบน) ก็ติดราชการอยู่ที่เมืองกัมพูชาอยู่

ต่อมา นักองค์เอง เจ้านายฝ่ายเขมร ในเวลานั้นอายุเพียง ๕ พรรษา เป็นผู้มีสิทธิ์ขึ้นเถลิงถวัลย์ราชสมบัติเขมร พระยายมราช (แบน) คิดว่าหากปล่อยไว้คงเกิดการฆ่าฟันขึ้นอีก จึงให้พระยาเขมรและขุนนางฝ่ายไทยคุมตัว นักองค์เองขึ้นมาทูลเกล้าฯ ถวายแด่ พระบาทสมเด็จพระพุทธยอดฟ้าที่กรุงรัตนโกสินทร์ ซึ่งพระบาทสมเด็จพระพุทธยอดฟ้าก็ได้ทรงรับนักองค์เองเป็นราชบุตรบุญธรรม แล้วมีพระบรมราชโองการโปรดเกล้าฯให้เลื่อนยศของพระยายมราช (แบน) เป็น **เจ้าพระยาอภัยภูเบศร (แบน)** ได้เป็นผู้ปกครองเขมร และถือเป็นต้นตระกูล **"อภัยวงศ์"**

บุตรธิดา
--------

มีบุตรธิดา รวม 16 คน

* พระยาอภัยภูเบศร (รศ)
* พระองค์แก้ว (มา)
* พระนรินทรบริรักษ์ (อุ่ม)
* พระยกกระบัตร (ตม)
* หลวงเมือง (เม้า)
* หลวงสัจจาคม เมืองโตนด
* นายกอง
* นายเกต
* หม่อมอยู่
* นักเทพ ห้ามสมเด็จพระอุไทยราชาธิราชรามาธิบดี
* อำแดงมี ภรรยาพระสุพรรณพิศาล
* อำแดงปก
* อำแดงแป้น
* อำแดงนวม
* อำแดงเมียด
* อำแดงแก้ว

อ้างอิง
-------

* หนังสือ กำเนิดพรรคประชาธิปัตย์ ๖ เมษายน พ.ศ. ๒๔๘๙ ๖๑ ปี ประชาธิปัตย์ อยู่ยั้งยืนยง โดย จรี เปรมศรีรัตน์ ISBN 978-974-7046-72-4
* เรื่องนายควง อภัยวงศ์ เก็บถาวร 2009-02-22 ที่ เวย์แบ็กแมชชีน
* อภัยวงศ์



| * ด
* ค
* ก
เจ้าเมืองและผู้สำเร็จราชการเมืองพระตะบอง |
| --- |
| เจ้าพระยาอภัยภูเบศร (แบน) · พระยาอภัยภูเบศร (แบน) · พระยาอภัยภูเบศร (รศ) · พระยาอภัยภูเบศร (เชด) · นักองค์อิ่ม · พระยาอภัยภูเบศร (นอง) · เจ้าพระยาคทาธรธรณินทร์ (เยีย อภัยวงศ์) · เจ้าพระยาอภัยภูเบศร (ชุ่ม อภัยวงศ์) |
| บทความที่เกี่ยวข้อง: พระยาอภัยภูเบศร (เลื่อม อภัยวงศ์) · สกุลอภัยวงศ์ |
เรื่องสั้นโดยอาร์เธอร์ โคนัน ดอยล์ ที่มีเชอร์ล็อก โฮมส์เป็นตัวละครสำคัญ

"**จอมบงการใจทมิฬ**" (อังกฤษ: The Adventure of Wisteria Lodge) เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสาร*คอลเลียร์*ในสหรัฐอเมริกาเมื่อวันที่ 15 สิงหาคม ค.ศ. 1908 และตีพิมพ์ ใน*นิตยสารสแตรนด์*ในสหราชอาณาจักรในเดือนกันยายน-ตุลาคม ค.ศ. 1908 เป็นเรื่องราวที่แบ่งเป็น 2 ตอนย่อยที่ประกอบด้วย "เหตุประหลาดที่มิสเตอร์จอห์น สกอตต์ เอคคลิส ได้ประสบ" (The Singular Experience of Mr. John Scott Eccles) และ "เสือแห่งซานเปโดร" (The Tiger of San Pedro) ซึ่งเมื่อตีพิมพ์ใน*นิตยสารสแตรนด์*มีชื่อเรื่องโดยรวมว่า "**A Reminiscence of Mr. Sherlock Holmes**" 

"จอมบงการใจทมิฬ" เป็นเรื่องสั้นลำดับแรกจากทั้งหมด 8 เรื่องที่รวบรวมตีพิมพ์ในหนังสือรวมเรื่องสั้น *เรื่องสั้นเชอร์ล็อก โฮมส์ ชุด ลาโรง* ในปี ค.ศ. 1917

ประวัติการตีพิมพ์
-----------------

"จอมบงการใจทมิฬ" ตีพิมพ์ครั้งแรกในสหรัฐอเมริกาในนิตยสาร*คอลเลียร์*เมื่อวันที่ 15 สิงหาคม ค.ศ. 1908 และตีพิมพ์ในสหราชอาณาจักรใน*นิตยสารสแตรนด์*ในเดือนกันยายน-ตุลาคม ค.ศ. 1908 ใน*นิตยสารสแตรนด์*แบ่งการตีพิมพ์เป็นสองตอนย่อย ได้แก่ "เหตุประหลาดที่มิสเตอร์จอห์น สกอตต์ เอคคลิส ได้ประสบ" (The Singular Experience of Mr. John Scott Eccles) และ "เสือแห่งซานเปโดร" (The Tiger of San Pedro) ในนิตยสาร*คอลเลียร์*มีภาพวาดประกอบ 6 ภาพวาดโดยเฟรดเดอริก ดอร์ สตีล ใน*นิตยสารสแตรนด์*มีภาพวาดประกอบเนื้อเรื่อง 10 ภาพวาดโดยอาเทอร์ ทวิดเดิล เรื่องสั้นถูกรวมในหนังสือรวมเรื่องสั้น *เรื่องสั้นเชอร์ล็อก โฮมส์ ชุด ลาโรง* ซึ่งตีพิมพ์ในสหรัฐอเมริกาและสหราชอาณาจักรในเดือนตุลาคม ค.ศ. 1917

อ้างอิงและบรรณานุกรม
--------------------

อ้างอิง

1. ↑  Smith (2014), p. 165.
2. 1 2  Cawthorne (2011), p. 139.
3. ↑  Cawthorne (2011), p. 138.

บรรณานุกรม
* Cawthorne, Nigel (2011). *A Brief History of Sherlock Holmes*. Running Press. ISBN 978-0762444083.
* Dickerson, Ian (2019). *Sherlock Holmes and His Adventures on American Radio*. BearManor Media. ISBN 978-1629335087.
* Smith, Daniel (2014) [2009]. *The Sherlock Holmes Companion: An Elementary Guide* (Updated ed.). Aurum Press. ISBN 978-1-78131-404-3.

แหล่งข้อมูลอื่น
---------------

* ข้อความเต็มของ จอมบงการใจทมิฬ ที่วิกิซอร์ซ
* วิกิมีเดียคอมมอนส์มีสื่อเกี่ยวกับ จอมบงการใจทมิฬ
* *เชอร์ล็อก โฮมส์ ชุดลาโรง* รวมถึงเรื่อง *จอมบงการใจทมิฬ* ที่ Standard Ebooks
* **"The Adventure of Wisteria Lodge"** ที่ โครงการกูเทนแบร์ก

| * ด
* ค
* ก
*เรื่องสั้นเชอร์ล็อก โฮมส์ ชุด ลาโรง* โดย อาร์เธอร์ โคนัน ดอยล์ |
| --- |
| 
* "จอมบงการใจทมิฬ"
* "ตามพิฆาต"
* "วงแดง"
* "แผนผังเรือดำน้ำ"
* "ซ้อนกล"
* "หีบศพต่อพิเศษ"
* "ตีนผี"
* "เชอร์ล็อก โฮล์มส์ ลาโรง"

 |
| 
* *แรงพยาบาท*
* *จัตวาลักษณ์*
* *การผจญภัย*
* *จดหมายเหตุ*
* *หมาผลาญตระกูล*
* *คืนชีพ*
* *หุบเขาแห่งภัย*
* *ลาโรง*
* *บันทึกคดี*

 |
**วังยะหริ่ง** เป็นวังของเจ้าเมืองยะหริ่งในสมัยการปกครองแบบเจ็ดหัวเมืองประเทศราช ตั้งอยู่หมู่ที่ 1 ตำบลยามู อำเภอยะหริ่ง จังหวัดปัตตานี

ประวัติ
-------

วังยะหริ่งสร้างโดยพระยาพิพิธเสนามาตยาธิบดีศรีสงคราม (นิโวะ) ซึ่งเป็นเจ้าเมืองยะหริ่งคนที่7และเป็นเจ้าเมืองยะหริ่งคนสุดท้ายก่อนมีการปฏิรูปการปกครองเป็นมณฑลเทศาภิบาล ตัววังสร้างเมื่อปี พ.ศ. 2438 ในปลายรัชสมัยของรัชกาลที่ 5 ซึ่งได้สร้างเป็นที่พำนักและใช้เป็นที่ว่าราชการเมือง วังยะหริ่งหลังนี้ได้เป็นมรดกสืบทอดและเป็นที่อยู่อาศัยของทายาทจนถึงรุ่นปัจจุบัน

สถาปัตยกรรม
-----------

วังยะหริ่งมีสถาปัตยกรรมรูปแบบผสมผสานระหว่าง มลายู จีน ชวา และยุโรป ตัววังสร้างด้วยไม้ตะเคียนทองโดยมีลักษณะครึ่งปูนครึ่งไม้ แบ่งออกเป็น 2 ชั้น ชั้นล่างเป็นปูน ชั้นบนเป็นไม้ ชั้นบนจะเป็นที่ทำการของเจ้าเมืองเช่น ตัดสินคดีความและรับแขกบ้านแขกเมือง โดยเจ้าเมืองและบุตรธิดาจะพำนักอยู่ชั้นบน ส่วนชั้นล่างจะเป็นที่พำนักของเครือญาติ และที่อยู่ของบริวาร โดยตัววังจะสร้างเป็นรูปตัวยู (U) ซึ่งมีลักษณะเด่นคือ บันไดโค้งแบบยุโรป มีช่องแสงประดับด้วยกระจกสีเขียว แดงและน้ำเงิน โดยช่องระบายอากาศ และหน้าจั่วทำด้วยไม้ ฉลุเป็นลวดลายพรรณพฤกษา ตามแบบศิลปะชวาผสมผสานศิลปะแบบตะวันตก

วังยะหริ่งเก่าหลังอื่น
----------------------

1. ในสมัยดาตูยามู ได้สร้างวังขึ้นแถวบ้านยือริง ตำบลตันหยงดาลอ อำเภอยะหริ่ง จังหวัดปัตตานี (ก่อนตกเป็นประเทศราชของสยาม)
2. ในสมัยพระยายะหริ่ง (นิยูโซฟ) ได้สร้างวังว่าราชการเมืองที่ตำบลบ้านยามู ริมลำน้ำเมืองยิริงฟากทิศใต้ และในสมัยพระยายะหริ่ง (นิตีมุง) ได้ว่าราชการเมืองอยู่ที่วังของพระยายะหริ่ง (นิยูโซฟ) ผู้เป็นบิดา
3. ในสมัยพระยาพิบูลเสนานุกิจพิชิตเชษฐภักดี (นิเมาะ) ได้สร้างวังขึ้นใหม่ว่าราชการเมือง ห่างจากวังของพระยายะหริ่ง(นิตีมุง) ลงไปทางทิศใต้ประมาณหกเส้นเศษ
4. ในสมัยพระยาพิพิธเสนามาตยาธิบดีศรีสงคราม (นิโวะ) ได้สร้างวังขึ้นตั้งอยู่หมู่ที่ 1 ตำบลยามู อำเภอยะหริ่ง จังหวัดปัตตานี (วังยะหริ่งหลังปัจจุบัน)

อ้างอิง
-------

1. ↑  ภูมิหลังวังยะหริ่ง เก็บถาวร 2022-07-07 ที่ เวย์แบ็กแมชชีน( PDF).P.62-68.
2. ↑  วังยะหริ่ง
สามเหลี่ยมฤดูร้อน
**สามเหลี่ยมฤดูร้อน** เป็นแนวเส้นสมมุติบนท้องฟ้าซีกโลกเหนือที่ดูคล้ายรูปสามเหลี่ยม เชื่อมต่อระหว่างดาวสามดวงคือ ดาวดวงตานกอินทรี ดาวเดเน็บ และดาวเวกา ซึ่งอยู่ในกลุ่มดาวนกอินทรี กลุ่มดาวหงส์ และกลุ่มดาวพิณ ตามลำดับ

คำนี้เป็นที่นิยมขึ้นมาเนื่องจากนักดาราศาสตร์ชาวอังกฤษ ชื่อ เซอร์แพทริก มัวร์ ในราวคริสต์ทศวรรษ 1950 แม้เขาจะไม่ได้เป็นคนคิดขึ้นก็ตาม ผู้ตั้งชื่อเป็นนักดาราศาสตร์ชาวออสเตรียคือ ออสวัลด์ โทมัส เรียกดาวสามดวงนี้ว่า "Grosses Dreieck" (หมายถึง สามเหลี่ยมใหญ่) ในช่วงปลายคริสต์ทศวรรษ 1920 ต่อมาในปี 1934 เขาเรียกมันว่า "Sommerliches Dreieck" (หมายถึง สามเหลี่ยมฤดูร้อน) ก่อนหน้านั้นในปี ค.ศ. 1816 โบเดได้รวบรวมดาวเหล่านี้เอาไว้ในแผนที่ดาวของเขาโดยไม่ได้ระบุชื่อ

ตลอดช่วงเดือนในฤดูร้อนในซีกโลกเหนือ ดาวสามดวงนี้จะอยู่บริเวณเหนือศีรษะพอดีในเวลาใกล้เที่ยงคืน ส่วนในฤดูใบไม้ผลิจะสามารถเห็นได้บ้างในเวลาเช้าตรู่ ในฤดูใบไม้ร่วงจะทันเห็นในตอนเย็นจนกระทั่งถึงเดือนพฤศจิกายน ส่วนทางด้านซีกโลกใต้จะมองเห็นอยู่ค่อนข้างต่ำใกล้ขอบฟ้าทางเหนือในช่วงฤดูหนาว และมักเรียกว่า "สามเหลี่ยมทางเหนือ"

ดาวฤกษ์ในสามเหลี่ยมฤดูร้อน
--------------------------

| ชื่อ | กลุ่มดาว | โชติมาตรปรากฏ | ความส่องสว่าง(เท่าของดวงอาทิตย์) | ประเภทสเปกตรัม | ระยะห่าง(ปีแสง) |
| --- | --- | --- | --- | --- | --- |
| ดาวเวกา | กลุ่มดาวพิณ | 0.03 | 52 | A0 | 25 |
| ดาวเดเน็บ | กลุ่มดาวหงส์ | 1.25 | 70000 | A2 | 1550 |
| ดาวอัลแทร์หรือดวงตานกอินทรี | กลุ่มดาวนกอินทรี | 0.77 | 10 | A7 | 16.6 |

ดูเพิ่ม
-------

* สามเหลี่ยมฤดูหนาว
* เจ็ดนางฟ้า

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **สามเหลี่ยมฤดูร้อน**

* Summer Triangleat by Kerry Magruder
* Summer Triangle at The Astronomy Net
* Summer Triangle at DavidDarling.info
* Summer Triangle at Astronomy Picture of the Day
เสื้อคลุมที่มีความสำคัญทางศาสนา
ยาโคบอวยพรโยเซฟและมอบเสื้อคลุมให้
ในคัมภัร์ไบเบิลฮีบรู **เสื้อคลุมหลากสี** (อังกฤษ: coat of many colors) หรือ ***ketonet passim*** (ฮีบรู: כְּתֹנֶת פַּסִּים, อักษรโรมัน: *kəṯoneṯ passim*) เป็นชื่อของเสื้อผ้าที่โยเซฟเป็นเจ้าของ ยาโคบบิดาของโยเซฟมอบเสื้อคลุมตัวนี้ให้โยเซฟในปฐมกาล 37

เรื่องเล่าในคัมภีร์ไบเบิล
-------------------------

โยเซฟถูกทิ้งลงบ่อน้ำ
ยาโคบ (หรืออีกชื่อคืออิสราเอล) บิดาของโยเซฟรักโยเซฟมากและมอบเสื้อคลุมให้โยเซฟเป็นของขวัญ ทำให้เหล่าพี่ชายของโยเซฟรู้สึกอิจฉาเพราะเห็นว่าเสื้อคลุมพิเศษนี้เป็นเครื่องบ่งชี้ว่าโยเซฟจะได้สืบทอดตำแหน่งผู้นำครอบครัว เหล่าพี่ชายรู้สึกเกลียดโยเซฟมากขึ้นเมื่อโยเซฟเล่าความฝันของตนสองครั้งที่มีนัยว่าเหล่าพี่ชายทั้งหมดต่างโน้มตัวคำนับโยเซฟ เรื่องเล่าบอกว่าเหล่าพี่ชายวางแผนจะจัดการกับโยเซฟเมื่อโยเซฟอายุ 17 ปี และตั้งใจจะสังหารโยเซฟ แต่รูเบนพี่ชายคนโตห้ามไว้ รูเบนโน้มน้าวให้เหล่าน้องชายทิ้งโยเซฟลงในบ่อน้ำแทน ตัวรูเบนนั้นแอบวางแผนจะช่วยโยเซฟในภายหลัง แต่เมื่อรูเบนไม่อยู่ พี่ชายคนอื่น ๆ ก็วางแผนจะขายโยเซฟให้กับคาราวานพ่อค้าชาวอิชมาเอล เมื่อพ่อค้าชาวมีเดียนผ่านมาถึง เหล่าพี่ชายจึงดึงโยเซฟขึ้นมาจากบ่อน้ำและขายเขาให้กับพ่อค้าเป็นเงิน 20 แผ่น เหล่าพี่ชายนำเสื้อคลุมของโยเซฟจุ่มในเลือดของแพะและนำเสื้อคลุมไปส่งให้ยาโคบผู้บิดา บอกว่าโยเซฟถูกสัตว์ร้ายฉีกเป็นชิ้น ๆ

อ้างอิง
-------

1. ↑  ปฐมกาล 37:3
2. ↑  ปฐมกาล 37:4
3. ↑  ปฐมกาล 37:5 -11
4. ↑  ปฐมกาล 37:18 -20
5. ↑  ปฐมกาล 37:21 -22
6. ↑  ปฐมกาล 37:25 -27
7. ↑  ปฐมกาล 37:28
8. ↑  ปฐมกาล 37:31 -34

| * ด
* ค
* ก
* **หนังสือปฐมกาล**
 |
| --- |
| ยุคบรรพกาล (1–11) | 
* เรื่องเล่าการสร้างในปฐมกาล (1:1–2:3, 2:4–25)
* การตกในบาป (3)
* คาอินและอาเบล (4)
* ลำดับพงศ์พันธุ์ในปฐมกาล (5:1–6:8, 11:10–26)
* เรื่องเล่าน้ำท่วมในปฐมกาล (6:1–9:28)
* คำแช่งต่อฮาม (9:20–27)
* พงศ์พันธุ์ของโนอาห์และจุดกำเนิดของประชาชาติต่าง ๆ (10:1–11:9)
* หอคอยบาเบล (11:1–9)

 |
| ยุคปฐมบรรพบุรุษ (12–50) | 
* อับราฮัม (12–23)
* ข้อพิพาทระหว่างอับราฮัมและโลท (13)
* ยุทธการที่สิดดิม (14:1–17)
* พันธสัญญาแห่งซีกสัตว์ (15)
* โสโดมและโกโมราห์ (19:1–28)
* อิสอัค (21–35)
* การมัดอิสอัค (22)
* ยาโคบและบุตร (25–50)
* บันไดของยาโคบ (28)
* ยาโคบปล้ำสู้กับทูตสวรรค์ (32:22–32)
* โยเซฟและเสื้อคลุมหลากสี (37–50)
* พรของยาโคบ (49)

 |
| วรรคที่มีชื่อเสียง | 
* 1:1
	+ ในปฐมกาล
* 1:2
* 1:3
* 1:4
* 1:5

 |
| 

|  |  |  |
| --- | --- | --- |
|  |  | หนังสืออพยพ → |

 |
ไฮน์ริช ฮิมม์เลอร์, การทำท่าเคารพโดยตำรวจชาวลักเซมเบิร์ก,ในช่วงที่เขาได้เยือนลักเซมเบิร์กในเดือนกันยายน ค.ศ. 1940,เป็นเวลาหลายเดือนภายหลังจากบุดยึดครอง
การเข้าร่วมสงครามของแกรนด์ดัชชีแห่งลักเซมเบิร์กในสงครามโลกครั้งที่สองได้เริ่มขึ้นด้วยการรุกรานโดยกองทัพเยอรมัน เมื่อวันที่ 10 พฤษภาคม ค.ศ. 1940 และใช้เวลานานกว่าจะได้รับการปลดปล่อยโดยกองทัพฝ่ายสัมพันธมิตรในช่วงปลายปี ค.ศ. 1944 และต้นปี ค.ศ. 1945

ภายหลังจากการยอมจำนนหลังหนึ่งวันของการสู้รบ ลักเซมเบิร์กได้อยู่ภายใต้การยึดครองและถูกผนวกรวมเข้ากับเยอรมนีในปี ค.ศ. 1942 ในช่วงการยึดครองนั้น เจ้าหน้าที่เยอรมันผู้ปกครองได้จัดตั้งโครงการของ"ทำให้กลายเป็นเยอรมัน"(Germanisation)ของประเทศ โดยได้ทำการปราบปรามภาษาที่ไม่ใช่ภาษาเยอรมันและศุลกากรและการเกณฑ์ทหารจากชาวลักเซมเบิร์กเข้าสู่กองทัพเวร์มัคท์ซึ่งได้นำไปสู่การต่อต้าน การนัดหยุดงานอย่างกว้างขวางในเดือนสิงหาคม ค.ศ. 1942 เพื่อต่อต้านการเกณฑ์ทหาร การทำให้กลายเป็นเยอรมันได้รับความยินยอมโดยความร่วมมือกันของกลุ่มทางการการเมือง Volksdeutsche Bewegung,ได้ถูกก่อตั้งขึ้นไม่นานภายหลังจากการยึดครอง เมื่อไม่นานมานี้ก่อนการยอมจำนน รัฐบาลได้หลบหนีลี้ภัยออกนอกประเทศพร้อมกับแกรนด์ดัชเชสชาร์ล็อต จนในที่สุดก็ได้มาถึงกรุงลอนดอนที่รัฐบาลผลัดถิ่นได้ถูกก่อตั้งขึ้น ส่วนทหารลักเซมเบิร์กยังคงต่อสู้ต่อไปในกองทัพฝ่ายสัมพันธมิตรจนกระทั่งได้ปลดปล่อยประเทศได้สำเร็จ.
**วิชิต ไพรอนันต์** (Vichit Praianan) หรือชื่อในวงการมวยไทยคือ **วิชิต ลูกบางปลาสร้อย** เจ้าของฉายา **ฉลามขาว** เกิดเมื่อ 16 ตุลาคม พ.ศ. 2494 ที่จังหวัดชลบุรีเป็นนักมวยสากลสมัครเล่นชาวไทยติดทีมชาติไทยเข้าแข่งขันกีฬาโอลิมปิก พ.ศ. 2515 ที่ มึนเชน ในรุ่นไลท์เวท รอบแรก ได้บาย รอบสอง แพ้ เจมส์ บุสเซเม ที่ เยอรมันตะวันตก เมื่อ 1 กันยายน พ.ศ. 2515 นอกจากนั้น ยังได้เหรียญเงินในกีฬาเอเชียนเกมส์ ครั้งที่ 8 ที่ ประเทศไทย พ.ศ. 2521 ในรุ่นรุ่นไลท์เวลเตอร์เวท  และได้เหรียญทองซีเกมส์ครั้งที่ 7 ที่ประเทศสิงคโปร์ พ.ศ. 2516 ในรุ่นไลท์เวลเตอร์เวท 

วิชิตเกิดในครอบครัวนักมวยอย่างแท้จริงเพราะพี่น้อง 10 จาก 11 คนเป็นนักมวยไทยอาชีพเขามีพี่ชายเป็นอดีตยอดมวยไทยคนหนึ่งในยุคเมื่อกว่า 40 ปีที่แล้วคือ วิสันต์ ไกรเกรียงยุค เจ้าของฉายา **สุริยาบ้าเลือด** และมีน้องชายที่เป็นโปรโมเตอร์มวยชื่อดังคือ วิรัตน์ ไพรอนันต์ แห่งศึกไพรอนันต์ส่วนฉายาฉลามขาวถูกตั้งตามถิ่นกำเนิดและสีผิวคือเกิดที่ชลบุรีซึ่งเป็นเมืองชายทะเลและมีผิวขาวอีกทั้งเพื่อให้สอดคล้องกับอีกหนึ่งยอดมวยแห่งค่ายลูกบางปลาสร้อยคือ คงเดช ลูกบางปลาสร้อย เจ้าของฉายา **ฉลามดำ** ที่เกิดที่ชลบุรีเหมือนกันแต่สีผิวคล้ำ

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2012-12-18. สืบค้นเมื่อ 2015-10-24.
2. ↑  "Results of the boxing competitions at the Asian Games". amateur-boxing.strefa.pl. สืบค้นเมื่อ 14 October 2013.
สำหรับสถานีนำร่องปากแม่น้ำเจ้าพระยา ดูที่ สถานีนำร่อง (ประเทศไทย)
สถานีนำร่องเก่าที่เกาะอูราลูโอโต
**สถานีนำร่อง** (อังกฤษ: pilot station) เป็นสำนักงานใหญ่สำหรับผู้นำร่องบนฝั่ง ในทะเล หรือสถานที่ที่สามารถว่าจ้างผู้นำร่องได้ หากต้องการเดินทางจากสถานีนำร่องไปยังเรือที่กำลังแล่นเข้ามา ผู้นำร่องอาจจะต้องใช้ยานพาหนะที่มีความเร็วเพื่อไปให้ถึงเรือที่ต้องการการนำร่อง เช่น เรือนำร่อง

ประวัติ
-------

ในอดีต สถานีนำร่องมักจะตั้งอยู่บนเกาะหรือในพื้นที่อื่น ๆ ในทะเลใกล้กับท่าเรือ ทำให้ผู้นำร่องมีเวลามากพอที่จะเดินทางไปยังเรือที่กำลังแล่นผ่านเข้ามา โดยมีเรือสองลำที่ทำงานหมุนเวียนกันตลอดเวลา เรือนำร่องจะประจำการอยู่ที่สถานีอาจจะนานถึง 1 สัปดาห์ ผู้นำร่องจะถูกส่งลงที่สถานีนำร่องหลังจากนำทางเรือเข้ามาเพื่อไปยังเรืออีกลำที่จะเดินทางในขาออก

เรือที่ทำงานร่วมกันกับสถานีนำร่องมักเรียกว่า *เรือประจำสถานี (station boat)* โดยมีสถานีนำร่องเคปค้อด และกระโจมไฟบอสตันเป็นตัวอย่างของสถานีนำร่อง เรือประจำสถานีจะอยู่ระหว่างเส้นแบ่งระหว่างกระโจมไฟเรซพอยท์ไปทางตะวันตกเฉียงเหนือและกระโจมไฟไฮท์แลนด์ไปทางใต้ สถานีนำร่องเคปค้อดตั้งขึ้นในปี พ.ศ. 2416 ผู้นำร่องจะมี "รองสถานี" ซึ่งจะคอยลาดตระเวนในพื้นที่โดยไม่ออกไปไกลกว่านั้น หากพบว่ามีผู้นำร่องไม่ปฏิบัติงานบนเรือตามที่กำหนดก็จะรายงานไปยังผู้กำกับการสถานีนำร่อง ซึ่งรองสถานีสามารถเดินทางไปได้ทุกที่ที่ต้องการ โดยบางส่วนอาจจอยู่ห่างจากท่าเรือเป็นระยะทางกว่า 300 ไมล์หรือมากกว่านั้น

ปัจจุบัน
--------

เรื่อนำร่องในปัจจุบันนั้นมีความเร็วกว่าในอดีตมาก ปัจจุบันสถานีนำร่องส่วนใหญ่อยู่บนแผ่นดินใหญ่ เช่น สถานีนำร่องแอมโบรสเป็นตัวอย่างของสถานีนำร่องที่ใช้งานโดยผู้นำร่องแซนดี้ฮุคในปัจจุบัน โดยเรือจะแจ้งสถานีนำร่องผ่านทางวิทยุเมื่อคาดว่าจะเข้าสู่ท่าเรือ ซึ่งสถานีนำร่องจะมีวิทยุและเรดาร์เผื่อให้สามารถพูดคุยกับกัปตันเรือและมองเห็นเรือเมื่อแล่นเข้ามาใกล้ สถานีนำร่องอาจจะสั่งให้ผู้นำร่องไปขึ้นเรือและนำทางเข้าสู่ท่าเรือ หลังจากที่ผู้นำร่องขึ้นเรือแล้ว เรือนำร่องจะกลับมาประจำที่สถานีนำร่อง

ในบางครั้ง สถานีนำร่อง อาจหมายถึงสถานที่บนสะพานเดินเรือที่ผู้นำร่องอยู่ในตำแหน่งขณะนำทางเรือ เช่น ห้องนำร่อง แต่ไม่ค่อยมีการใช้งาน

อ้างอิง
-------

1. ↑  
Cunliffe, Tom (2001). *Pilots, The World Of Pilotage Under Sail and Oar*. Brooklin, Maine: WoodenBoat. p. 205. ISBN 9780937822692.
2. ↑  Lampee, Charles I. (1959). "Memories of Cruises on Boston Pilot Boats of Long Ago". *Nautical Research Journal*. **10** (2): 44–58.
3. ↑  Henry, Thomas E. (2008). *Next voyage will be different*. Indianapolis, IN: Dog Ear Publishing. p. 98.
4. ↑  Huntington, Harriet E. (1964). *California Harbors*. Garden City, N.Y. Doubleday. p. 63.

แหล่งข้อมูลอื่น
---------------

* Sandy Hook Pilots Association
ซีรีส์นวนิยายญี่ปุ่นสำหรับเด็ก

***รากูได มาโจะ*** (ญี่ปุ่น: らくだい魔女; โรมาจิ: *Rakudai Majo*; แปลว่า "แม่มดสอบตก") เป็นซีรีส์นวนิยายญี่ปุ่นสำหรับเด็ก เขียนโดยซาโตโกะ นาริตะ และวาดภาพประกอบโดยเซ็นโนะ เอนางะ ตีพิมพ์โดยสำนักพิมพ์พ็อพลาร์พับลิชชิงตั้งแต่เดือนตุลาคม พ.ศ. 2549 ถึงเล่มที่ 17 กับ 1 เรื่องสั้น โดยเป็นหนังสือในเครือพ็อพลาร์พ็อกเก็ตบุงโกะ ภาพยนตร์อนิเมะดัดแปลงผลิตโดยสตูดิโอโปรดักชัน ไอ.จีชื่อเรื่องว่า *รากูได มาโจะ: ฟูกะ โตะ ยามิ โนะ มาโจะ* ออกฉายในประเทศญี่ปุ่นในเดือนมีนาคม พ.ศ. 2566

ตัวละคร
-------

ฟูกะ (フウカ, *Fūka*)
ให้เสียงโดย: โฮโนกะ อิโนอูเอะ
ชิโตเซะ (チトセ, *Chitose*)
ให้เสียงโดย: มุตสึมิ ทามูระ
คาริง (カリン, *Karin*)
ให้เสียงโดย: มานากะ อิวามิ
คีส (キース, *Kīsu*)
ให้เสียงโดย: เค็นโช โอโนะ
ริริกะ (リリカ, *Ririka*)
ให้เสียงโดย: อายาเนะ ซากูระ
เมไงระ (メガイラ, *Megaira*)
ให้เสียงโดย: โยโกะ ฮิกาซะ
เรอะ (レイア, *Reia*)
ให้เสียงโดย: ริเอะ ทานากะ
อาเบล (アベル, *Aberu*)
ให้เสียงโดย: จุง ฟูกูยามะ
เกลาดี (グラウディ, *Guraudi*)
ให้เสียงโดย: เค็ง อูโอะ
ลอยด์ (ロイド, *Roido*)
ให้เสียงโดย: คัตสึยูกิ โคนิชิ
คาเรน (カレン, *Karen*)
ให้เสียงโดย: ยูมิริ ฮานาโมริ
แพตตี (パティ, *Pati*)
ให้เสียงโดย: อายะ เอ็นโด
เซชิล (セシル, *Seshiru*)
ให้เสียงโดย: ซาโฮะ ชิราซุ
ไค (カイ, *Kai*)
ให้เสียงโดย: โนบูฮิโกะ โอกาโมโตะ

อ้างอิง
-------

1. 1 2 3  Cayanan, Joanna (October 10, 2022). "The Klutzy Witch Anime Film Reveals Cast, Full Title, 1st Key Visual". *Anime News Network*. สืบค้นเมื่อ October 10, 2022.
2. 1 2  Pineda, Rafael Antonio (December 21, 2022). "The Klutzy Witch Anime Film's Teaser Reveals More Cast, March 31 Opening". *Anime News Network*. สืบค้นเมื่อ December 21, 2022.
3. 1 2 3  Pineda, Rafael Antonio (January 25, 2023). "The Klutzy Witch Anime Film Reveals 3 More Cast Members". *Anime News Network*. สืบค้นเมื่อ January 25, 2023.
4. 1 2 3 4 5 6  Mateo, Alex (February 22, 2023). "The Klutzy Witch Anime Film Reveals Trailer, Theme Song, More Cast". *Anime News Network*. สืบค้นเมื่อ February 22, 2023.

แหล่งข้อมูลอื่น
---------------

* เว็บไซต์ทางการของนวนิยาย (ญี่ปุ่น)
* เว็บไซต์ทางการของภาพยนตร์อนิเมะ (ญี่ปุ่น)
* *รากูได มาโจะ* (มังงะ) ที่เครือข่ายข่าวอนิเมะ
วลี **It girl** หมายถึงผู้หญิงสาวสวยงามนำสมัยที่มีดึงดูดทางเพศโดยไม่ต้องโอ้อวดใด ๆ วลีดังกล่าวเชื่อกันว่ากำเนิดขึ้นเป็นคำสแลงในสังคมอังกฤษชั้นสูงในรางศตวรรษที่ 20 ในยุคแรก การใช้คำว่า "it" ในบริบทนี้อาจสืบย้อนไปถึงเรื่องสั้นที่เขียนโดยรัดยาร์ด คิปลิง เมื่อ ค.ศ. 1904 ที่เขียนว่า "มันไม่ใช่ความงาม ดังนั้นถ้าจะให้พูด และก็ไม่จำเป็นต้องเป็นบทสนทนาดี ๆ มันก็แค่ It นี่แหละ" (It isn't beauty, so to speak, nor good talk necessarily. It's just 'It'.) ข้อความดังกล่าวกลายเป็นที่สนใจทั่วโลกใน ค.ศ. 1927 จากความโด่งดังของภาพยนตร์ของพาราเมาต์สตูดิโอส์เรื่อง *อิต* นำแสดงโดย คลารา โบว์ ต่อมา เอลินอร์ กลิน นักเขียนนวนิยายอังกฤษ ผู้เขียนหนังสือเรื่อง *It* และบทละครที่ยึดจากหนังสือดังกล่าว บรรยายว่า "ด้วยสิ่งนี้ (It) คุณชนะผู้ชายทุกคุณได้ ถ้าคุณเป็นผู้หญิง และคุณชนะผู้หญิงทุกคนได้ถ้าคุณเป็นผู้ชาย สิ่งนี้ (It) อาจเป็นได้ทั้งจิตใจและเสน่ห์ทางกาย" กลิน ผู้มีชื่อเสียงในฐานะนักประพันธ์หนังสืออื้อฉาวและขายดีเรื่อง *ทรีวีกส์* (Three Weeks) มักได้รับความชอบในฐานะเป็นผู้ประดิษฐ์แนวคิด "It Girl" ขึ้นมา แม้ว่าจะเกิดขึ้นก่อนหนังสือของเธอและภาพยนตร์ก็ตาม แต่เธอก็มีส่วนต่ออิทธิพลของการใช้วลีในวัฒนธรรมยุค 1920

อ้างอิง
-------

1. ↑  Etherington-Smith, Meredith and Pilcher, Jeremy, *The 'It' Girls* (1986), 241.
2. ↑  Wilson, Alastair (19 October 2010). "Mrs Bathurst". KiplingSociety.co.uk. สืบค้นเมื่อ 5 March 2014. ... she had that indefinable quality which Kipling was the first to call 'It' – sex-appeal without flaunting her sexuality. `{{cite web}}`: ไม่รู้จักพารามิเตอร์ `|coauthors=` ถูกละเว้น แนะนำ (`|author=`) (help)
3. ↑  Introduction script from the movie *It* (USA, 1927)
**มัสยิดโรม** (อิตาลี: *Moschea di Roma*) เป็นมัสยิดในปาริโอลี โรม ประเทศอิตาลี และเป็นมัสยิดที่ใหญ่ที่สุดในโลกตะวันตกในแง่ของพื้นที่ใช้สอย ด้วยขนาด 30,000 ตารางเมตร (320,000 ตารางฟุต) ซึ่งสามารถรองรับความจุได้ 12,000 คน รวมถึงเป็นที่ตั้งของศูนย์วัฒนธรรมอิสลามประจำอิตาลี (อิตาลี: *Centro Culturale Islamico d'Italia*)

มัสยิดนี้ร่วมก่อตั้งโดยมุฮัมมัด ฮัสซาน เจ้าชายแห่งอัฟกานิสถานผู้ลี้ภัยอยู่ในต่างประเทศ และชายา ภายใต้การสนับสนุนด้านการเงินโดยสมเด็จพระราชาธิบดีฟัยศ็อล บิน อับดุลอะซีซ อาล ซะอูด, ราชวงศ์ของซาอุดีอาระเบีย, ผู้อารักขามัสยิดศักดิ์สิทธิ์ทั้งสอง และประเทศบังกลาเทศโดยประธานาธิบดี ฮุสเซน มูฮัมหมัด เอร์ชาท การก่อสร้างดำเนินตามผลงานออกแบบที่ควบคุมกำกับโดยเปาโล ปอร์โตเกซี โดยสมเด็จพระสันตะปาปายอห์น พอล ที่สอง เสด็จมาทรงร่วมประกอบพิธีเปิดมัสยิดด้วย การก่อสร้างและวางแผนใช้เวลารวมกว่าสิบปี นับตั้งแต่สภานครโรมได้บริจาคที่ดินใน ค.ศ. 1974

เมื่อครั้งประกาศก่อสร้างมัสยิดได้มีผู้ต่อต้านการก่อสร้างอยู่จำนวนหนึ่ง อย่างไรก็ตามนับตั้งแต่เมื่อสมเด็จพระสันตะปาปายอห์น พอล ที่สอง ได้ประกอบพิธีขอพระพรจากพระเจ้าให้คุ้มครองและช่วยเหลือในโครงการก่อสร้างมัสยิด เสียงต่อต้านก็ค่อย ๆ จางลง อีกหนึ่งข้อถกเถียงในการก่อสร้างคือความสูงของหออะซานที่มีหลายภาคส่วนกังวลว่าอาจสูงจนกระทบต่อภูมิทัศน์ของนครโรม ต่อมาจึงลดความสูงลงจนเตี้ยกว่าโดมของมหาวิหารนักบุญปีเตอร์ในวานิกันเพียงเล็กน้อยเท่านั้น

สถาปัตยกรรม
-----------

โครงสร้างของมัสยิดนั้นสร้างขึ้นโดยคำนึงความกลมกลืนกับภูมิทัศน์สีเชียวโดยรอบ และผสมผสานการออกแบบสถาปัตยกรรมแบบมอเดิร์นกับเส้นโค้งที่ปรากฏอยู่ทั่วทั้งมัสยิด การออกแบบยังเน้นให้เกิดแสงและเงาที่กลมกลืนเพื่อให้เกิดบรรยากาศของความสงบ วัสดุก่อสร้างหลัก เช่น ตราเวร์ติโน กับก็อตโต ช่วยให้เกิดความรู้สึกของสิ่งปลูกสร้างแบบธรรมเนียมในโรม การตกแต่งภายในใช้สีอ่อนและออกแบบสร้างให้สอดคล้องกับแนวคิดของ "อัลลอฮ์คือแสงสว่าง" พื้นปูด้วยพรมเปอร์เซีย

โถงหลักของมัสยิดสามารถจุผู้เข้ามาประกอบพิธีกรรมทางศาสนาได้มากสุด 2,500 คน และด้านบนเป็นส่วนแกลเลอรี (ระเบียง) ที่สงวนไว้สำหรับศาสนิกชนสตรีเท่านั้น เพดานของโถงหลักเป็นโดมหลักของมัสยิดที่มีเส้นผ่านศูนย์กลาง 20 เมตร ห้อมล้อมด้วยโดมขนาดย่อยอีก 16 โดม นอกจากนี้ในมัสยิดยังประกอบด้วยห้องเรียน หอประชุม ห้องสมุด พื้นที่พบปะ และพื้นที่สำหรับจัดแสดงนิทรรศการ

อ้างอิง
-------

1. ↑  Stefan Grundmann (1996). *The Architecture of Rome*. Edition Axel Menges. p. 384. ISBN 978-3-930698-60-8.
2. ↑  Paolo Portoghesi; Marco Casamonti; Alessandra Coppa; Moreno Maggi (2002). "La Moschea di Roma : Paolo Portoghesi" (Interview). Milan: F. Motta. ISBN 88-7179-375-7.
3. ↑  "Mosque of Rome - My Halal Life". *My Halal Life* (ภาษาอังกฤษแบบอเมริกัน). 25 มีนาคม 2018. คลังข้อมูลเก่าเก็บจากแหล่งเดิมเมื่อ 26 มีนาคม 2018. สืบค้นเมื่อ 25 มีนาคม 2018.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ มัสยิดโรม
* Centro Islamico Culturale d'Italia - Grande Moschea di Roma ที่เฟซบุ๊ก (ในภาษาอิตาลี)
**สเว็น มังนึส เอิน คาลเซิน** (นอร์เวย์: *Sven Magnus Øen Carlsen*; เกิด 30 พฤศจิกายน ค.ศ. 1990) เป็นนักหมากรุกระดับแกรนด์มาสเตอร์ชาวนอร์เวย์ เขาเคยครองแชมป์โลกหมากรุกสากล 5 สมัย แชมป์โลกหมากรุกสากลประเภทแรพิด 4 สมัย และแชมป์หมากรุก 6 สมัย แชมป์โลกหมากรุกสากลประเภทแรพิดแชมป์โลกหมากรุกสากลประเภทบลิสซ์ คาลเซินครองสถิติระดับเรตติงสูงสุดในการจัดอันดับหมากรุกสากล FIDE ตั้งแต่วันที่ 1 กรกฎาคม ค.ศ. 2011 รองจากแกรี คาสปารอฟ ในผู้ที่ครองคะแนนสูงที่สุดยาวนานที่สุดในโลกด้วยระดับเรตติงสูงสุดของเขาที่ 2882 ซึ่งสูงที่สุดในประวัติศาสตร์ เขายังครองสถิติเล่นหมากรุกโดยไม่แพ้เลยติดต่อกันโดยแข่งกับนักหมากรุกระดับสูงในประเภทคลาสสิกอีกด้วย

คาลเซินได้อันดับหนึ่งในกลุ่ม C ของการแข่งขันหมากรุกคอร์รัส หลังจากที่เขาอายุ 13 ปีไม่นาน และได้รับตำแหน่งแกรนด์มาสเตอร์ในอีกไม่กี่เดือนต่อมา เมื่ออายุ 15 ปี เขาชนะการแข่งขันชิงแชมป์นอร์เวย์หมากรุกสากล และเมื่ออายุ 17 ปี เขาได้เข้าร่วมกลุ่มผู้เข้าแข่งขันระดับสูงแห่งคอร์รัส เขาทำระดับเรตติงได้มากกว่า 2800 เมื่ออายุ 18 ปี ซึ่งอายุน้อยที่สุดในเวลานั้น ใน ค.ศ. 2010 ขณะมีอายุ 19 ปี เขามาถึงอันดับที่ 1 ในการจัดอันดับโลก FIDE ซึ่งถือเป็นบุคคลที่ถึงอันดับที่ 1 ที่มีอายุน้อยที่สุด

คาลเซินกลายเป็นแชมป์หมากรุกโลกใน ค.ศ. 2013 โดยเอาชนะวิศวนาถัน อานันท์ เขาครองตำแหน่งของเขาร่วมกับอานันท์ในปีถัดไปและชนะทั้งแชมป์โลกหมากรุกสากลประเภทแรพิด 2014 และแชมป์โลกหมากรุกสากลประเภทบลิสซ์ กลายเป็นผู้เล่นคนแรกที่คว้าแชมป์ทั้งสามรายการพร้อมกัน และเกิดขึ้นอีกครั้งใน ค.ศ. 2019 และ 2022 เขาครอบครองตำแหน่งแชมป์โลกหมากรุกสากลประเภทคลาสสิกร่วมกับเซอร์เกย์ คาร์ยากิน ใน ค.ศ. 2016, ฟาบีอาโน การูอานา ใน ค.ศ. 2018 และยาน เนปอมนียชต์ชิย ใน ค.ศ. 2021 คาลเซินปฏิเสธที่จะแข่งขันเพื่อรักษาตำแหน่งแชมป์โลกต่อกับเนปอมนียชต์ชิยใน ค.ศ. 2023

คาลเซินเป็นที่รู้จักจากรูปแบบการเล่นแบบโจมตีตั้งแต่วัยรุ่น นับตั้งแต่นั้นเป็นต้นมา คาลเซินก็ได้พัฒนาเป็นผู้เล่นในระดับสากล เขาใช้การเปิดที่หลากหลายเพื่อทำให้คู่ต่อสู้เตรียมรับมือกับเขาได้ยากขึ้น และลดโอกาสการใช้คอมพิวเตอร์ประมวลผลก่อนเกม

หมายเหตุ
--------

1. ↑  ออกเสียง: [svɛn ˈmɑ̀ŋnʉs øːn ˈkɑːlsn̩]

อ้างอิง
-------

1. ↑  Bolstad, Erik, บ.ก. (14 February 2009). "Magnus Carlsen". *Store norske leksikon* (ภาษานอร์เวย์). Oslo: Norsk nettleksikon. สืบค้นเมื่อ 27 October 2019.
2. ↑  Haugli, Kurt B.M. (13 June 2019). "Sjakkekspertens forklaring på Carlsens sterke vår: – Caruana spilte ham god". *Aftenposten* (ภาษานอร์เวย์). สืบค้นเมื่อ 27 October 2019.
3. ↑  Aimee Lewis (15 January 2020). "Magnus Carlsen breaks record for longest unbeaten run in chess". *CNN*. สืบค้นเมื่อ 10 September 2020.
4. ↑  Barden, Leonard (2022-12-30). "Chess: Magnus Carlsen captures double world crown in Rapid and Blitz". *amp-theguardian-com.cdn.ampproject.org*. สืบค้นเมื่อ 2022-12-30.
5. ↑  "World Blitz: Carlsen clinches triple crown, Assaubayeva defends her title". *Chess News* (ภาษาอังกฤษ). 2022-12-30. สืบค้นเมื่อ 2022-12-31.
6. ↑  Lourim, Jake (26 July 2022). "Magnus Carlsen Is Giving Up The World Title. But The Carlsen Era Lives On". *FiveThirtyEight*. สืบค้นเมื่อ 12 September 2022.
การรวมตัวเพื่อดื่มชายามบ่าย
Afternoon Tea Party - Mary Cassatt*งานเลี้ยงน้ำชายามบ่าย* ราว ค.ศ. 1891 โดยแมรี เคแซต
**งานเลี้ยงน้ำชา** (อังกฤษ: tea party) เป็นงานสังสรรค์ทางสังคมที่จัดขึ้นในช่วงเวลาบ่าย เป็นเวลาหลายศตวรรษแล้วที่หลายสังคมชื่นชอบการดื่มชาร่วมกับกลุ่มเพื่อนในช่วงเวลาเที่ยง งานเลี้ยงน้ำชาอาจถือเป็นการพบปะทางธุรกิจอย่างเป็นทางการ, การเฉลิมฉลองทางสังคม หรืออาจเป็นเพียงการดื่มชาเพื่อความสดชื่นในยามบ่าย

งานเลี้ยงน้ำชาแบบดั้งเดิมมีการเตรียมชาเต็มใบในกาน้ำชาพร้อมด้วยนมและน้ำตาล กับมีอาหารหลากหลายประเภท เช่น แซนด์วิช สโคน เค้ก ขนมอบ และบิสกิต เสิร์ฟพร้อมกับชาโดยวางเรียงอยู่บนชั้น อาหารที่เสิร์ฟในงานเลี้ยงน้ำชาจะขึ้นอยู่ในฤดูกาล โดยทั่วไปผู้คนนิยมรับประทานอาหารของแข็งในฤดูหนาว และรับประทานผลไม้และเบอร์รีในช่วงฤดูร้อนและฤดูใบไม้ผลิ

งานเลี้ยงน้่ำชาอย่างเป็นทางการมีลักษณะเฉพาะคิอีการใช้เครื่องใช้ที่หรูหรา เช่น เครื่องถ้วยเปลือกไข่, เครื่องกระเบื้องกระดูก หรือเครื่องเงิน บนโต๊ะอาจเตรียมผ้าเช็ดปากและถ้วยกับจานรองที่เข้าชุดกัน

ในอดีต งานเลี้ยงน้ำชายามบ่ายจัดขึ้นเป็นประจำ ในขณะที่ในปัจจุบัน งานเลี้ยงน้ำชากลายเป็นงานรวมตัวทางสังคมในร้านน้ำชาระดับสูงซึ่งเสิร์ฟชาและอาหารในรูปแบบดั้งเดิม

ดูเพิ่ม
-------

* ชาในสหราชอาณาจักร
* ซาโด
* ชา

อ้างอิง
-------

1. 1 2  Norr, S. (October 2007) *Tea & Coffee Trade Journal*, *179*(10), 66+. Quote: "Tea seeped in tradition: when one thinks of tea ceremonies, they are often assumed to be regal and stuffy events. Afternoon Tea is actually a casual pastime that is seeped in rich traditions; honored since centuries past."

อ่านเพิ่มเติม
-------------

* Dawn L. Campbell, *The Tea Book* (1995), Pelican Publishing, Louisiana. ISBN 1-56554-074-3
* Joanna Isles, *A Proper Tea* (1987), Johnson Editions Ltd, ISBN 0-86188-668-2
* Helen Simpson, *The London Ritz Book of Afternoon Tea: The Art and Pleasures of Taking Tea*, (1986) Angus & Robertson Publishers, North Ryde and London, ISBN 0-207-15415-5

แหล่งข้อมูลอื่น
---------------

* Woburn Abbey - origin of Afternoon Tea
**แก่นศักดิ์ ส.เพลินจิต** (เกิด 9 เมษายน 2513) เป็นอดีตยอดมวยไทยและอดีตนักมวยอาชีพ เขาเป็น 1 ในนักมวยไม่กี่คนที่ครองตำแหน่งแชมป์ทั้งสนามมวยลุมพินีและราชดำเนินในรุ่นน้ำหนักเดียวกันพร้อมกัน และเป็นนักมวยคนแรกที่ได้รับรางวัลนักมวยไทยยอดเยี่ยมแห่งปี 2 ปีติดต่อกัน แก่นศักดิ์เป็นนักมวยที่มีค่าตัวสูงสุดในยุคทองของมวยไทยและยังเป็นนักมวยที่มีชื่อเสียงที่สุดคนหนึ่งอีกด้วย

ประวัติและอาชีพ
---------------

### เริ่มต้นอาชีพ

พงษ์ศักดิ์ เชี่ยวชาญ เกิดเมื่อวันที่ 8 เมษายน 2513 ในครอบครัวที่มีสมาชิก 7 คน ประกอบด้วย พ่อแม่ และพี่น้อง 4 คน ที่อำเภอพระประแดง จังหวัดสมุทรปราการ แม้ว่าเขาจะไม่สนใจมวยไทยแต่พ่อก็บังคับให้เขาเป็นนักมวยเหมือนพี่น้องทุกคน พ่อของเขาซึ่งเป็นอดีตนักมวยไทยได้ฝึกแก่นศักดิ์และพี่น้องของเขา เขาใช้ชื่อ **แก่นศักดิ์ ตะปูไทย** และได้ชกครั้งแรกที่สนามมวยสำโรง แม้จะชนะการชกได้เงินค่าตัว 200 บาท แต่แก่นศักดิ์ไม่มีความสุขในการชกมวยถึงกับใส่กางเกงมวยปักข้อความว่า "ผมถูกบังคับ"

พ่อของแก่นศักดิ์ยังคงบังคับให้เขาชกประมาณ 50 ครั้งในนามของค่ายตะปูไทยจนกลายเป็น "ดาวรุ่ง" ตอนแรกเขาเป็นมวยเข่า เมื่อปี 2524 พ่อของเขาต้องการให้เขาเข้าค่ายมวยที่ดีกว่านี้ แก่นศักดิ์จึงถูกส่งไปอยู่ที่ส.เพลินจิต ค่ายมวยชื่อดัง ซึ่งมีเสถียร เสถียรสุต เศรษฐีชาวไทย และอดีตสามีของแม่ชีศันสนีย์ เสถียรสุต เป็นเจ้าของ เมื่ออายุ 15 ปี เริ่มฝึกภายใต้การดูแลของ กิมหยู ฤกษ์ชัย ผู้ฝึกสอนระดับแนวหน้าของค่ายส.เพลินจิต แก่นศักดิ์ได้ชกอีกหลายสิบครั้งตามเวทีต่าง ๆ จนกระทั่งเขาได้แชมป์รุ่นไลต์เวท (80 ปอนด์) ที่สนามมวยการุณนิเวศน์ จังหวัดชลบุรี

### สไตล์การชก

หลังจากฝึกกับค่ายส.เพลินจิต แก่นศักดิ์ก็กลายเป็นมวยฝีมือ เขาเก่งในการต่อยและเตะ เป็นการตอบสนองทันทีต่อนักมวยฝ่ายตรงข้ามทุกคน และสร้างความรำคาญให้กับนักมวยฝ่ายตรงข้ามได้มากที่สุด เขามีลูกเตะที่รุนแรงและยังมีหมัดที่ทรงพลังอีกด้วย รากฐานของรูปแบบการชกของแก่นศักดิ์คือการเปลี่ยนเทคนิคการป้องกันให้เป็นการโจมตีเชิงรุก จากทักษะที่มีผสมผสานกับลีลาที่ไม่ธรรมดาทำให้ได้รับคำชมจากนักมวยยุคทองคนอื่น ๆ โดยแก่นศักดิ์ติด 5 อันดับแรกของนักมวยไทยชื่อดังในยุคทอง

อ้างอิง
-------

1. 1 2  *123 All-Time Greatest Muay Thai Fighters of Thailand* (ภาษาThai). Yod Muay Muang Siam. 2014. p. 190.`{{cite book}}`: CS1 maint: unrecognized language (ลิงก์)
2. ↑  von Duuglas-Ittu, Sylvie (September 29, 2017). "#24 Kaensak Sor. Ploenjit - Explosive Defense". *Patreon*.
3. ↑  von Duuglas-Ittu, Sylvie; Yuchumphol, Suvit; และคณะ. "Top 5 Greatest Muay Thai Fighters As Picked By Legends & Great Fighters - YouTube". *Youtube* (ภาษาThai).`{{cite web}}`: CS1 maint: unrecognized language (ลิงก์)
บ้านรักไทย
**บ้านรักไทย** หรือชื่อท้องถิ่น **บ้านแม่ออ** เป็นหมู่บ้านที่ตั้งอยู่บนดอยสูงในตำบลหมอกจำแป่ อำเภอเมืองแม่ฮ่องสอน จังหวัดแม่ฮ่องสอน ห่างจากตัวเมืองแม่ฮ่องสอนประมาณ 44 กิโลเมตร มีอ่างเก็บน้ำขนาดใหญ่อยู่ตรงกลางหมู่บ้าน ตั้งอยู่สูงจากระดับน้ำทะเลกว่า 1,776 เมตร

ประวัติ
-------

บ้านรักไทยเป็นหมู่บ้านชาวจีนยูนนานหรือจีนฮ่อ อดีตทหารจีนคณะชาติ กองพล 93 ที่ได้อพยพลี้ภัยสงครามกลางเมืองเข้ามาตั้งถิ่นฐานในประเทศไทย ในช่วงแรกเป็นเป็นการหลบหนีเข้ามายังไทยอย่างผิดกฎหมาย แต่ภายหลังจีนฮ่อกลุ่มนี้สามารถปราบปรามผู้ก่อการร้ายคอมมิวนิสต์ได้ตามความต้องการของรัฐบาลไทย รัฐบาลจึงได้มอบสัญญาติให้กับชาวจีนฮ่อเหล่านี้ 

โดยกระทรวงมหาดไทยได้จัดสรรที่ดินบริเวณ 3 จังหวัดชายแดนภาคเหนือ ได้แก่ เชียงใหม่ เชียงราย และแม่ฮ่องสอน ให้แก่ชาวจีนฮ่อ ชาวจีนฮ่อที่พบในจังหวัดแม่ฮ่องสอนมีอยู่ 3 หมู่บ้าน ได้แก่ หมู่บ้านรักไทย หมู่บ้านสุริยะ และหมู่บ้านสันติชล โดยที่บ้านรักไทยมี ครอบครัวของนายโกวยี่ฉ่าย หยางเจินอาง และนางหลงเซียน แซ่หลิน มาสร้างบ้านเรือนเป็นครอบครัวแรก

ลักษณะ
------

บ้านรักไทย

หมู่บ้านรักไทยตั้งอยู่ในบริเวณพื้นที่ราบระหว่างเนินเขา โดยสร้างบ้านเรือนกระจายตัวเป็นรัศมีขึ้นไปตามเนินเขา ลักษณะบ้านบางส่วนเป็นบ้านแบบเก่า ทำจากดินเหนียวผสมฟางข้าว มีอ่างเก็บน้ำเป็นแหล่งน้ำชุมชน มีลานอเนกประสงค์เป็นพื้นที่ที่ตั้งอยู่บริเวณเนินเขาสูงสุดกลางหมู่บ้าน ศาลเจ้าประจำหมู่บ้านรักไทย ตั้งอยู่ทางด้านทิศใต้ของหมู่บ้านบริเวณหลังโรงเรียนบ้านแม่ออรักไทยและเป็นที่ประดิษฐานองค์เจ้าแม่กวนอิม

ภายหลังหมู่บ้านได้รับการพัฒนาเป็นแหล่งท่องเที่ยว บ้านเรือนหลายหลังในหมู่บ้านได้เปลี่ยนสภาพเป็นร้านค้า ร้านอาหารจีนยูนนาน รวมถึงเรือนแรมในรูปแบบโรงเตี๊ยม หลายครัวเรือนได้เปลี่ยนบ้านให้เป็นร้านน้ำชาและจำหน่ายใบชา

อ้างอิง
-------

1. ↑  "บ้านรักไทย แม่ฮ่องสอน ดินแดนในฝันของนักเดินทาง". สนุก.คอม.
2. ↑  "'บ้านรักไทย' เที่ยวหมู่บ้านชาวจีนยูนนาน นั่งเรือในหมอก จิบชาอุ่นในลมหนาว". เดอะสแตนดาร์ด.
3. 1 2  "บ้านรักไทย". ศูนย์มานุษยวิทยาสิรินธร (องค์การมหาชน).
4. ↑  "หมู่บ้านรักไทย". การท่องเที่ยวแห่งประเทศไทย (ททท.).
**อรชุนน้อย ฮ.มหาชัย** (เกิด 11 พฤศจิกายน 2493) เป็นอดีตยอดมวยไทยและอดีตนักมวยสากลสมัครเล่นทีมชาติไทย เจ้าของฉายา "ขวัญใจคนจน"

ประวัติและอาชีพ
---------------

อรชุนน้อย มีชื่อจริงว่า ไมตรี เนตรมณี เกิดเมื่อปี 2493 ที่เมืองท่าแขก ราชอาณาจักรลาว โดยพ่อแม่ทำงานอยู่ชายแดน เขาเติบโตที่จังหวัดอุบลราชธานีโดยเริ่มฝึกมวยไทยเมื่ออายุ 10 ขวบ ต่อมาเขามาอยู่กับค่ายฮ.มหาชัย ของเฮง อ่าวถาวรบุตร อดีตโปรโมเตอร์ศึกศิริมงคลผู้ล่วงลับในกรุงเทพฯ

ในกรุงเทพฯ เขากลายเป็นยอดมวยรุ่นฟลายเวตอย่างรวดเร็ว และคว้าแชมป์สนามมวยลุมพินีได้ เนื่องจากเขาหาคู่ต่อสู้ในรุ่นเดียวกันได้ยาก เขาจึงต้องชกแบบต่อน้ำหนัก เขามีชื่อเสียงจากการพลิกชนะในวินาทีสุดท้าย สร้างรายได้มหาศาลให้กับเซียนมวยที่เดิมพันข้างเขา ทำให้เขาได้รับสมญานามว่า "ขวัญใจคนจน" เขาเป็นนักมวยที่น่าทึ่งซึ่งเป็นที่รู้จักจากการโจมตีด้วยศอกกลับและเทคนิคการเตะแบบจระเข้ฟาดหาง ในช่วงจุดสูงสุดในอาชีพของเขาในช่วงกลางทศวรรษ 2510 เขาได้รับค่าตัวสูงถึง 45,000 บาท

อรชุนน้อยต้องเข้ารับการผ่าตัดไส้ติ่งอักเสบเมื่อปี 2513 และหายไปจากสังเวียนเกือบปี เขากลับมาชกมวยอีกครั้งหลังจากหายดีและเป็นแชมป์สนามมวยลุมพินีเป็นสมัยที่ 2 และได้รับเลือกให้เป็นนักมวยสากลสมัครเล่นทีมชาติไทย เขาคว้าเหรียญรางวัลหลายเหรียญในการแข่งขันสำคัญ ๆ เช่น การแข่งขันมวยสากลสมัครเล่นชิงแชมป์เอเชีย การแข่งขันมวยทหารโลก และซีเกมส์ในรุ่นฟลายเวต

อรชุนน้อยแขวนนวมเมื่อปี 2526 หลังพ่ายเด็ดดวง ป.พงษ์สว่าง นักมวยดาวรุ่ง เขาแต่งงานกับผู้ช่วยพยาบาลที่จังหวัดอุบลราชธานี มีลูก 3 คน และได้เป็นเทรนเนอร์ให้กับค่าย "พ.ธวัชชัย" ก่อนย้ายไปญี่ปุ่น เขากลับมาประเทศไทย และหลังจากทำงานเป็นเทรนเนอร์มา 25 ปี เขาก็เปิดร้านกาแฟที่โรงพยาบาลศรีมหาโพธิ์ จังหวัดอุบลราชธานี

เมื่อวันที่ 6 มีนาคม 2563 อรชุนน้อยได้รับบรรจุชื่อเข้าสู่หอเกียรติยศมวยไทยในงานสยามกีฬาอวอร์ด ครั้งที่ 14

อ้างอิง
-------

1. ↑  *123 Greatest Muay Thai fighters of all-tme*. p. 81. สืบค้นเมื่อ 6 July 2022.
2. ↑  Trefeu, Serge. "Once upon a time muay thai's greatest champions chapter II year 70". *siamfightmag.com*. สืบค้นเมื่อ 6 July 2022.
3. ↑  "อรชุนน้อย ฮ.มหาชัย "ขวัญใจคนจน"อดีตแชมป์รุ่นไลต์ฟลายเวต ลพน". *youtube.com*. Siamsport. สืบค้นเมื่อ 6 July 2022.
4. ↑  "หนึ่งล้านเล็ก คว้า"สยามกีฬาอะวอร์ดส์". *smmsport.com*. สืบค้นเมื่อ 6 July 2022.



หมวดหมู่:ผู้ฝึกสอนมวยไทยชาวไทย
พลเอกบือโล
**ฟรีดริช วิลเฮ็ล์ม ไฟรแฮร์ ฟ็อน บือโล** (เยอรมัน: *Friedrich Wilhelm Freiherr von Bülow*) หรือหลังปี 1814 คือ **กราฟ บือโล ฟ็อน เด็นเนอวิทซ์** (*Graf Bülow von Dennewitz*) เป็นนายพลเยอรมันปรัสเซียในช่วงสงครามนโปเลียน

ฟรีดริช วิลเฮ็ล์ม ฟ็อน บือโล เกิดในฟัลเคินแบร์ค (Falkenberg) เมื่อ 16 กุมภาพันธ์ ค.ศ. 1755 ในครอบครัวบือโลซึ่งเป็นตระกูลขุนนางปรัสเซีย เขาได้รับการศึกษาที่ดีและเข้าร่วมกองทัพปรัสเซียใน ค.ศ. 1768 และติดยศร้อยตรีใน ค.ศ. 1772 เขามีส่วนร่วมในสงครามมันฝรั่งใน ค.ศ. 1778 จากนั้นก็หันไปสนใจศึกษาด้านวิทยาศาสตร์และศิลปะ โดยเฉพาะดนตรีเป็นพิเศษ พรสวรรค์ด้านดนตรีอันยอดเยี่ยมของเขาไปเข้าสายพระเนตรของพระเจ้าฟรีดริช วิลเฮ็ล์มที่ 2 และนั่นก็ทำให้เขาได้เข้าไปอยู่ในแวดวงสังคมชั้นสูงในกรุงเบอร์ลิน 

บือโลไม่ได้ทอดทิ้งวิชาทหารเสียทีเดียว ใน ค.ศ. 1792 เขาเป็นอาจารย์วิชาทหารแด่เจ้าชายลูทวิช แฟร์ดีนันท์ และได้ยศเป็นร้อยเอก และเข้าร่วมปฏิบัติการในลุ่มแม่น้ำไรน์ระหว่าง ค.ศ. 1792–1794 เขามีโอกาสแสดงผลงานเดี่ยวในการปิดล้อมไมนทซ์ และได้รับเหรียญพัวร์เลอเมรีท และได้เลื่อนยศเป็นพันตรี และเติบโตทางราชการทหารเรื่อยมาจนถึงยศพลเอกทหารราบและได้บรรดาศักดิ์ขุนนาง **กราฟแห่งเด็นเนอวิทซ์** ใน ค.ศ. 1814

อ้างอิง
-------

1. 1 2  Chisholm 1911, p. 795. sfn error: no target: CITEREFChisholm1911 (help)
ตัวอย่างกราฟของสมการกำลังสอง
ในทางคณิตศาสตร์ **สมการกำลังสอง** (สมการควอดราติก) คือสมการของพหุนามตัวแปรเดียวที่มีดีกรีเท่ากับ 2 รูปแบบทั่วไปของสมการกำลังสองคือ

ax2 + bx + c = 0

เมื่อ *a* ≠ 0 (ถ้า *a* = 0 สมการนี้จะกลายเป็นสมการเชิงเส้น) ซึ่ง *a*, pworirpeoeoeoeoeooe

สูตรกำลังสอง
------------

สมการกำลังสองใดๆ ที่มีสัมประสิทธิ์เป็นจำนวนจริง (หรือจำนวนเชิงซ้อน) จะมีรากของสมการ 2 คำตอบเสมอ ซึ่งอาจจะเท่ากันก็ได้ โดยที่รากของสมการสามารถเป็นได้ทั้งจำนวนจริงหรือจำนวนเชิงซ้อน สามารถคำนวณได้จากสูตร

{\displaystyle x={\frac {-b\pm {\sqrt {b^{2}-4ac}}}{2a}}}
ซึ่งเครื่องหมายบวกและลบเป็นการแทนความหมายของทั้งสองคำตอบ ได้แก่

{\displaystyle x\_{+}={\frac {-b+{\sqrt {b^{2}-4ac}}}{2a}};\quad x\_{-}={\frac {-b-{\sqrt {b^{2}-4ac}}}{2a}}}
ดังนั้นค่าของสมการจะเท่ากับฟิวชั่นของสมการ

ดิสคริมิแนนต์
-------------

ดิสคริมิแนนต์ในกรณีต่างๆ จุดที่ตัดแกน *x* คือรากของสมการในจำนวนจริง (ไม่เกี่ยวกับการหงายหรือคว่ำของกราฟ)
จากสูตรด้านบน นิพจน์ที่อยู่ภายใต้เครื่องหมายรากที่สอง

{\displaystyle \Delta }
จะเรียกว่า ดิสคริมิแนนต์ (discriminant) ของสมการกำลังสอง

ดิสคริมิแนนต์เป็นตัวบ่งบอกว่าสมการกำลังสองจะมีคำตอบของสมการเป็นประเภทใดประเภทหนึ่ง ดังต่อไปนี้

* ถ้าดิสคริมิแนนต์เป็นค่าบวก ดังนั้นจะมีรากของสมการ 2 ค่าที่แตกต่างกัน และเป็นจำนวนจริงทั้งคู่ สำหรับกรณีที่สัมประสิทธิ์เป็นจำนวนเต็ม และดิสคริมิแนนต์เป็นกำลังสองสมบูรณ์ ดังนั้นรากของสมการจะเป็นจำนวนตรรกยะ ส่วนในกรณีอื่นจะเป็นจำนวนอตรรกยะ
* ถ้าดิสคริมิแนนต์เป็นศูนย์ ดังนั้นจะมีรากของสมการ 2 ค่าที่เท่ากัน (หรือมีเพียงค่าเดียว) และเป็นจำนวนจริง รากของสมการนี้จะมีค่าเท่ากับ
{\displaystyle x=-{\frac {b}{2a}}\!}
* ถ้าดิสคริมิแนนต์เป็นค่าลบ จะไม่มีคำตอบเป็นจำนวนจริง แต่จะเป็นจำนวนเชิงซ้อน 2 จำนวนที่ต่างกัน ซึ่งเป็นสังยุคของกันและกัน นั่นคือ
{\displaystyle x={\frac {-b+i{\sqrt {|b^{2}-4ac|}}}{2a}};\ x={\frac {-b-i{\sqrt {|b^{2}-4ac|}}}{2a}}}

เมื่อ {\displaystyle i} คือหน่วยจินตภาพที่นิยามโดย {\displaystyle i^{2}=-1}

การแยกตัวประกอบ
---------------

พจน์ {\displaystyle x-r\!} จะเรียกว่าเป็นตัวประกอบของพหุนาม {\displaystyle ax^{2}+bx+c\!} ก็ต่อเมื่อ *r* เป็นคำตอบของสมการกำลังสอง {\displaystyle ax^{2}+bx+c=0\!}

ซึ่งจากสูตรกำลังสอง สามารถแยกตัวประกอบของพหุนามได้เป็น

{\displaystyle ax^{2}+bx+c=a\left(x-{\frac {-b+{\sqrt {b^{2}-4ac}}}{2a}}\right)\left(x-{\frac {-b-{\sqrt {b^{2}-4ac}}}{2a}}\right)}
ในกรณีพิเศษ เมื่อรากของสมการกำลังสองมีเพียงค่าเดียว (คือคำตอบทั้งสองเท่ากัน) พหุนามกำลังสองจะสามารถแยกตัวประกอบได้เป็น

{\displaystyle ax^{2}+bx+c=a\left(x+{\frac {b}{2a}}\right)^{2}\!}

ดูเพิ่ม
-------

* สมการเชิงเส้น
* สมการกำลังสาม
* สมการกำลังสี่
* สมการกำลังห้า
* พาราโบลา

แหล่งข้อมูลอื่น
---------------

* เอริก ดับเบิลยู. ไวส์สไตน์, "Quadratic equations" จากแมทเวิลด์.
* L. Euler's Elements of Algebra เก็บถาวร 2011-04-13 ที่ เวย์แบ็กแมชชีน
* Quadratic equation solver, plus solvers for cubic and quartic equations
* 101 uses of a quadratic equation part I เก็บถาวร 2007-11-10 ที่ เวย์แบ็กแมชชีน Part II เก็บถาวร 2007-10-22 ที่ เวย์แบ็กแมชชีน
* Quadratic graphical explorer Interactive applet. Sliders for a,b,c show effects on a graph.
**จันทรจรัสศรี ยุคล** (เดิม: หม่อมเจ้าจันทรจรัสศรี ยุคล; 2 กรกฎาคม พ.ศ. 2480 - 17 พฤศจิกายน พ.ศ. 2548) มีพระนามลำลองว่า **ท่านหญิงเล็ก** เป็นพระธิดาองค์ใหญ่ในพระเจ้าวรวงศ์เธอ พระองค์เจ้าอนุสรมงคลการ ประสูติแต่ฟองจันทร์ ศิริวัติ (เดิม: เจ้าฟองจันทร์ อินทขัติย์ ธิดาของเจ้าน้อยอินทร์ถา อินทขัติย์ กับเจ้าแม่บัวจิ๋น อินทขัติย์) เมื่อวันที่ 2 กรกฎาคม พ.ศ. 2480 มีน้องร่วมบิดามารดาหนึ่งองค์ คือภุมรีภิรมย์ เชลล์ (เดิม: หม่อมเจ้าภุมรีภิรมย์ ยุคล) มีน้องร่วมบิดาหกองค์ และมีน้องร่วมมารดาหนึ่งคน ชื่อ เพียงจันทร์ ภูมมะภูติ

หม่อมเจ้าจันทรจรัสศรีได้ขอพระราชทานกราบถวายบังคมลาออกจากฐานันดรศักดิ์แห่งพระราชวงศ์ เมื่อเดือนตุลาคม พ.ศ. 2508 เพื่อสมรสกับประพันธ์ ไพบูลย์เลิศ มีบุตรชายสองคน คือ

1. ฐิติ ไพบูลย์เลิศ สมรสกับอรนุช ไพบูลย์เลิศ มีบุตรชายสองคน
	1. พัฒน์ระวี ไพบูลย์เลิศ
	2. รวิพันธุ์ ไพบูลย์เลิศ
2. สกลกาจ ไพบูลย์เลิศ

ในปี พ.ศ. 2526 จันทรจรัสศรีได้เข้าถวายงานพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ในตำแหน่งคุณข้าหลวงผู้ใหญ่ จนถึงปี พ.ศ. 2543 ได้กราบทูลลา เนื่องจากพลานามัยด้อยลง ทรงก่อตั้งและเป็นอดีตประธานโรงพยาบาลรักษาใจ วังกาบรางธรรมสถาน อำเภอภูเพียง จังหวัดน่าน ทรงก่อตั้งและดำรงตำแหน่งเป็นประธานกรรมการ **มูลนิธิท่านหญิงจันทรจรัสศรี ยุคล** ซึ่งเป็นมูลนิธิเพื่อวัตถุประสงค์ในด้านการสาธารณกุศล ด้านการศึกษา และพัฒนาเด็กและเยาวชนไทย

จันทรจรัสศรี ยุคล ถึงชีพิตักษัยด้วยโรคหอบหืดรุนแรงเมื่อวันที่ 17 พฤศจิกายน พ.ศ. 2548 ที่โรงพยาบาลไทยนครินทร์ กรุงเทพมหานคร ขณะชันษา 68 ปี

อ้างอิง
-------

1. ↑  กิติวัฒนา (ไชยันต์) ปกมนตรี, หม่อมราชวงศ์. *สายพระโลหิตในพระพุทธเจ้าหลวง*. กรุงเทพฯ : ดีเอ็มดี, พ.ศ. 2551. 290 หน้า. ISBN 978-974-312-022-0

* 
* เก็บถาวร 2010-09-01 ที่ เวย์แบ็กแมชชีน
* คัมภีร์ คัมภีรญาณนนท์ , นาวาอากาศเอก. เจ้านายฝ่ายเหนือ เก็บถาวร 2021-05-14 ที่ เวย์แบ็กแมชชีน